‘અમે તો તમારી પરિસ્થિતિ ધ્યાનમાં લઈને રૂમ આપવાની હમદર્દી દાખવી હતી.’ મકાનમાલિકે મૌખિક નોટિસ આપતાં કારણની સ્પષ્ટતા કરતાં કહ્યું, ‘સવારના એક વારનું ઠીક હતું. પણ તમે તો સવારના સાતથી તે રાતના આઠ સુધીની ત્રણ ત્રણ પાળીઓ ચાલુ કરી દીધી. આ તો ના ફાવે. આજુબાજુવાળા પણ ફરિયાદો કરે છે. પાળી શરૂ થવાની વાટ જોઈને બહાર ઊભા રહેતાં છોકરાંની ધિંગામસ્તી ને એમનાં વાહનોથી આસપાસના લોકોને પણ ઘણી અડચણ પડે છે.’